**Protocol de colaborare**

**nr. \_\_ /\_\_\_\_\_\_\_\_**

**pentru implementarea activităților de cercetare aplicativă desfășurate în cadrul proiectului**

***“Rețea de excelență în cercetare și inovare aplicativă pentru programele de studii doctorale și postdoctorale – InoHubDoc”***

**Art. 1. Părțile**

**Universitatea Politehnica Timișoara**, având sediul în Municipiul Timișoara, Str. Piața Victoriei nr. 2, județul Timiș, cod postal 300006, România, telefon/fax 0256403001/ 0256403021, poștă electronică rector@upt.ro, cod de înregistrare fiscală 4269282, reprezentată legal prin domnul **Conf. univ. dr. ing. Florin DRĂGAN**, în calitate de rector

și

……………………. cu sediul în ……………………….., str. ……………………, nr…………, cod poștal …………, telefon …………, cod fiscal …………, reprezentată prin dl./dna. …………, având funcția de …………, care va participa prin punctul de lucru din ……………………….., str. ……………………, nr…………, cod poștal …………, denumit în continuare *Partener industrial*.

au convenit următoarele:

**Art. 2. Obiectul**

Obiectul acestui parteneriat între universitate și partenerul industrial stabilește cadrul în care se organizează şi se desfășoară activitățile de cercetare aplicativă în care vor fi implicați doctoranzii și cercetătorii postdoctorali, activități ce urmează a fi desfășurate în cadrul proiectului “*Rețea de excelenţă în cercetare și inovare aplicativă pentru programele de studii doctorale și postdoctorale – InoHubDoc*”, care va fi depus în cadrul *Programului Operaţional Capital Uman, Axa prioritară - Educație şi competenţe, Prioritatea de investiţii - 10.iv. Îmbunătăţirea utilităţii sistemelor de educaţie şi fonnare pentru piaţa muncii, facilitarea trecerii de la educaţie la muncă şi consolidarea sistemelor de educaţie şi formare profesională şi a calităţii lor, inclusiv prin mecanisme pentru anticiparea competenţelor, adaptarea programelor de învăţământ şi crearea şi dezvoltarea de sisteme de învăţare bazate pe muncă, inclusiv sisteme de învăţare duale şi de ucenicie, având obiectivul specific OS 6.13. - Creşterea numărului absolvenţilor de învăţământ terţiar universitar şi non­universitar care îşi găsesc un loc de muncă urmare a accesului la activităţi de învăţare la un potenţial loc de muncă / cercetare/ inovare, cu accent pe sectoarele economice cu potenţial competitiv identificate conform SNC şi domeniile de specializare inteligentă conform SNCDI.*

1. În cadrul proiectului propus, sunt asigurate premisele pentru derularea unor activităţi de cercetare și inovare aplicativă corelate cu tema studiilor doctorale/postdoctorale realizate de doctoranzii (înmatriculați în ultimul an al programului de studii doctorale) şi cercetătorii postdoctorali, membri grup țintă ai proiectului.
2. Prezentul acord de colaborare se constituie anexă la cererea de finanțare pentru proiectul “*Rețea de excelenţă în cercetare și inovare aplicativă pentru programele de studii doctorale și postdoctorale – InoHubDoc*”.

**Art. 3. Drepturile şi obligaţiile în implementarea proiectului**

1. Drepturile şi obligaţiile privitoare la activităţile de cercetare cu componentă aplicativă ce urmează a fi desfăşurate în cadrul proiectului *“Rețea de excelenţă în cercetare și inovare aplicativă pentru programele de studii doctorale și postdoctorale – InoHubDoc”*, sunt descrise în tabelul de mai jos şi sunt în concordanţă cu activităţile prevăzute în Cererea de finanţare.

|  |  |
| --- | --- |
| **Părţi implicate** | **Drepturi şi obligaţii** |
| **Universitatea Politehnica Timișoara** | * *Asigurarea cadrului necesar pentru desfășurarea activităților de cercetare în cadrul școlii doctorale și a laboratoarelor de cercetare ale universității;*
* *Asigurarea cadrului necesar pentru dezvoltarea unei generaţii de tineri cu competenţe înalte în inginerie şi capacitate de gestionare a activităţilor de inovare tehnologică;*
* *Identificarea nevoilor bilaterale (universitate - mediu privat) pentru a stabili o relaţie reală de colaborare cu mediul de afaceri local şi regional pe probleme de cercetare şi inovare tehnologică cu aplicabilitate şi finalizare practică;*
* *Identificarea, pe baza unei metodologii de selecţie, a unui grup ţintă de studenţi doctoranzi şi cercetători postdoctorali;*
* *Monitorizarea implementării proiectului prin intermediul unui cadru didactic supervizor responsabil cu planificarea, organizarea şi supravegherea desfăşurării activităților de cercetare aplicative precum şi cu atingerea tuturor rezultatelor şi indicatorilor asumaţi.*
 |
| **Partenerul industrial** | * *Asigurarea accesului la infrastructura de cercetare / echipamente sau software a doctoranzilor și cercetătorilor postdoctorali participanți în proiect pentru efectuarea unor activități de cercetare aplicativă corelate cu tema studiilor doctorale/postdoctorale realizate.*
* *Asigurarea schimbului de informații, a celui științific și tehnic acordat pe perioada programului de cercetare.*
* *Înainte de începerea activităților de cercetare aplicativă, partenerul industrial are obligația de a face studenților doctoranzi/cercetătorilor postdoctorali instructajul cu privire la normele de securitate şi sănătate în muncă, în conformitate cu legislația în vigoare. Printre responsabilitățile sale, partenerul industrial va lua măsurile necesare pentru securitatea şi sănătatea în muncă a studenților doctoranzi / cercetătorilor postdoctorali, precum şi pentru comunicarea regulilor de prevenire asupra riscurilor profesionale;*
* *În cazul nerespectării obligațiilor de către studenții doctoranzi/cercetătorii postdoctorali, responsabilul din partea partenerului industrial va contacta cadrul didactic supervizor, aplicându-se sancțiuni conform regulamentului de organizare si funcționare al Universității Politehnica Timișoara.*
 |
| **Studenții doctoranzi și cercetătorii postdoctorali** | * *Au obligația ca pe durata derulării cercetărilor aplicative la partenerul industrial să respecte programul de lucru stabilit şi să execute activitățile agreate cu acesta;*
* *Pe durata desfasurării activității la partenerul industrial studenții doctoranzi şi cercetătorii postdoctorali respectă regulamentul de ordine interioară al companiei. În cazul nerespectării acestui regulament, reprezentantul partenerului industrial îşi rezervă dreptul de a anula protocolul de colaborare, după informarea prealabilă a conducerii Universității Politehnica Timișoara;*
* *Au obligaţia de a respecta normele de securitate şi sănătate în muncă însuşite de la reprezentantul partenerului industrial la începerea oricăror activități la sediul companiei;*
* *Au obligaţia să folosească în mod corespunzător bunurile din inventarul partenerului industrial;*
* *Au obligaţia să participe la sesiunile informative desfasurate de partener cu privire la desfășurarea activităților în cadrul firmei;*
* *Se angajează să respecte secretul profesional şi să nu divulge unor terţe părţi informaţii confidenţiale privind activitatea partenerului industrial, decât cu acordul explicit al acestuia.*
 |

**Art. 4. Perioada de valabilitate a acordului**

Perioada de valabilitate a acordului este cuprinsă pe toată perioada de implementare (18 luni) a proiectului “*Rețea de excelenţă în cercetare și inovare aplicativă pentru programele de studii doctorale și postdoctorale – InoHubDoc*” și poate fi extinsă cu acordul părților și după finalizarea acestuia.

**Art. 5. Plata şi obligații sociale**

1. În cazul angajării ulterioare de către partenerul industrial a doctorandului/ cercetătorului postdoctoral, perioada petrecută în cadrul firmei nu va fi considerată ca vechime în situaţia în care protocolul de colaborare nu se derulează în cadrul unui contract de muncă.
2. Studenţii doctoranzi şi cercetătorii postdoctorali nu pot pretinde un salariu din partea partenerului industrial, pe perioada desfăşurării activităților la sediul acestuia.
3. Partenerul industrial nu va acorda studenţilor doctoranzi şi cercetătorilor postdoctorali nici o îndemnizație, gratificare, primă sau avantaje în natură, specificate la Art. 10.

**Art. 6. Evaluarea activităților de cercetare aplicativă**

1. Pe parcursul activităților de cercetare aplicativă mentorul desemnat în proiect în colaborare cu conducătorul de doctorat (pentru studentii doctoranzi) va evalua în permanenţă stadiul cercetărilor și rezultatele obținute.
2. La finalul activităților, studentul doctorand sau cercetătorul postdoctoral elaborează un raport de activitate pe care îl prezinta mentorului și partenerului industrial daca acesta solicită acest lucru.
* Raportul va cuprinde activităţile desfăşurate la partenerul industrial și eventualele observații personale privind activitatea depusă.

**Art. 7. Sănătatea şi securitatea în muncă. Protecția socială a doctorandului / cercetătorului postdoctoral**

1. Partenerul industrial are obligaţia respectării prevederilor legale cu privire la sănătatea şi securitatea în muncă a doctorandului / cercetătorului postdoctoral pe durata stagiului de cercetare aplicativă desfășurat la sediul acestuia.
2. Studentului doctorand / cercetătorului postdoctoral i se asigură protecție socială conform legislației în vigoare.
3. În cazul unui accident suportat de studentul doctorand / cercetătorul postdoctoral, fie în cursul lucrului, fie în timpul deplasării la lucru, partenerul se angajează să înștiințeze organele competente cu privire la accidentul care a avut loc.

**Art. 8. Protecția datelor cu caracter personal**

1. În baza prezentului protocol de colaborare, fiecare parte se angajează să prelucreze datele cu caracter personal de care a luat cunoștință pe parcursul derulării prezentului protocol strict în scopul stabilit în acesta, fiind interzisă utilizarea de către oricare dintre părți a acestor date în alte scopuri decât cele stabilite prin prezentul protocol.
2. În acest sens, părţile se angajează:
	1. să prelucreze datele cu caracter personal care îi sunt dezvăluite de cealaltă parte ("Datele Personale") cu bună-credinţă, cu respectarea drepturilor persoanelor ale căror date sunt prelucrate şi cu respectarea tuturor măsurilor legale de protecţie şi de securitate a datelor şi potrivit Legii române în vigoare;
	2. să aplice măsurile tehnice şi organizatorice adecvate pentru protejarea Datelor Personale împotriva distrugerii accidentale sau ilegale, pierderii, modificării, dezvăluirii sau accesului neautorizat, precum şi împotriva oricărei alte forme de prelucrare ilegală.
3. Fiecare persoană care este implicată în executarea activităţilor ce fac obiectul prezentului protocol va avea acces numai la datele cu caracter personal necesare pentru îndeplinirea obligaţiilor sale ce îi revin pentru executarea corespunzătoare a prezentului protocol.
4. Părţile convin să modifice/actualizeze printr-un act adiţional capitolul „Protecţia datelor cu caracter personal", în sensul efectuării oricăror modificări necesare pentru a îndeplini cerinţele Regulamentului (UE) 2016/679 al Parlamentului European şi al Consiliului din 27 Aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date şi de abrogare a Directivei 95/46 / CE (Regulamentul general privind protecţia datelor)

**Art. 9. Litigii**

1. Litigiile născute în legătură cu încheierea, executarea, modificarea şi încetarea ori alte pretenţii decurgând din prezentul protocol de colaborare vor fi supuse unei proceduri prealabile de soluţionare pe cale amiabilă.
2. În condiţiile în care în termen de 10 zile calendaristice de la începerea acestor proceduri neoficiale părţile nu reuşesc să rezolve în mod amiabil o divergenţă contractuală, fiecare se poate adresa instanţelor judecătoreşti competente.

**Art. 10. Condiţii specifice de desfăşurare a activităților de cercetare aplicativă**

1. Partenerul industrial nu va oferi alte avantaje studentului doctorand / cercetătorului postdoctoral (ex.: plata transportului la locul desfășurării activităților, tichete de masă, etc.).

**Art. 11. Dispoziţii finale**

1. Orice modificare a prezentului acord de colaborare va fi valabilă numai atunci când este convenită de toate părțile.
2. Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.
3. Părțile sunt de acord că prezentul acord este guvernat de legea română.

Întocmit în 2 exemplare, în limba română, câte unul pentru fiecare parte.

Semnături

|  |  |  |  |  |
| --- | --- | --- | --- | --- |
| **Universitatea Politehnica Timișoara**  | ***Conf.dr.ing.Florin DRĂGAN******RECTOR*** | *Semnătura* | *Data semnării* | *locul* |
| **Denumire partener industrial** | ***Nume si prenume******FUNCȚIE*** | *Semnătura* | *Data semnării* | *locul* |